CELEX: C2004/228/28
Language: sl
Date: 2004-09-11 00:00:00
Title: Sodba Sodišča (peti senat) z dne 15. julija 2004 v zadevi C-407/03: Komisija Evropskih skupnosti proti Republiki Finski (Neizpolnitev obveznosti države — Ohranitev naravnih habitatov — Prosto živeče živalske in rastlinske vrste)

11.9.2004   
            
            
               SL
            
            
               Uradni list Evropske unije
            
            
               C 228/15
            
         
      SODBA SODIŠČA
   
   (peti senat)
   z dne 15. julija 2004
   v zadevi C-407/03: Komisija Evropskih skupnosti proti Republiki Finski (1)
   
   (Neizpolnitev obveznosti države - Ohranitev naravnih habitatov - Prosto živeče živalske in rastlinske vrste)
   (2004/C 228/28)
   Jezik postopka: finščina
   V zadevi C-407/03, Komisija Evropskih skupnosti (zastopnika: M. van Beek in M. Huttunen) proti Republiki Finski (zastopnica: A. Guimaraes-Purokoski) zaradi tega, ker v svoji zakonodaji ni predvidela zadostne pravne varnosti vključujoč obveznost izvedbe ustrezne presoje vseh projektov vključno s temi, ki so predmet presoje vplivov na okolje, kot je predvidena v členu 6(3) Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (UL L 206, str. 7), Republika Finska ni izpolnila obveznosti iz te direktive, je Sodišče (peti senat) v sestavi C. Gulmann predsednik senata, S. von Bahr, sodnik in R. Silva de Lapuerta, sodnica (poročevalka), generalni pravobranilec: J. Kokott, sodni tajnik R. Grass dne 15. julija 2004 razglasilo sodbo, katere izrek se glasi kot sledi:
   
               1)
            
            
               S tem, da v svoji zakonodaji ni predvidela zadostne pravne varnosti vključujoč obveznost izvedbe ustrezne presoje vseh projektov vključno s temi, ki so predmet presoje vplivov na okolje, Republika Finska ni izpolnila obveznosti, ki jih ima na podlagi člena 6(3) Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst.
            
         
               2)
            
            
               Republiki Finski se naloži plačilo stroškov.
            
         
      (1)  UL C 275, 15.11.2003.